text: Nicolaj Madsen forlænger med Sønderjyske 
  10 september 2015 kl. 05.42
  Rutineret midtbanespiller fortsætter foreløbig frem til sommeren 2017.
  Nicolaj Madsen har særligt i 2015 forbedret sit spil, og nu har den populære midtbanespiller fået forlænget kontrakten med sønderjyderne.
  27årige Nicolaj Madsen, har ifølge sportschef Hans Jørgen Haysen vist en meget positiv udvikling
  -Han har kæmpet sig til en større og større rolle på holdet, hvor han har taget mere ansvar på banen såvel som i omklædningsrummet. Vi har også en forventning om, at han vil lægge yderligere lag på den gode udvikling.
  Det er ingen hemmelighed, at vi i SønderjyskE værdsætter spillere, som evner at besætte flere positioner på banen, og Nicolaj Madsen kan både spille på kanten og som hængende angriber.
  Vi er meget tilfredse med kontraktforlængelsen, som også betyder at vi kan bevare den vigtige kontinuitet på holdet, siger Hans Jørgen Haysen.
  